----

----

----

HUOMAUTUS LUKIJALLE

----

III Tiedotteita

Euroopan henkilöstövalintatoimisto (EPSO)

----

ILMOITUS AVOIMESTA KILPAILUSTA

(2006/C 173 A/01)

Euroopan yhteisöjen henkilöstövalintatoimisto (EPSO) järjestää seuraavat kokeisiin perustuvat avoimet kilpailut laatiakseen varallaololuettelot myöhempää palvelukseen ottamista varten:

HALLINTOAVUSTAJAT (1)(AST1)

EPSO/AST/26/06, hallintoavustajat, tanskankieliset (DA)

EPSO/AST/27/06, hallintoavustajat, saksankieliset (DE)

EPSO/AST/28/06, hallintoavustajat, kreikankieliset (EL)

EPSO/AST/29/06, hallintoavustajat, englanninkieliset (EN)

EPSO/AST/30/06, hallintoavustajat, espanjankieliset (ES)

EPSO/AST/31/06, hallintoavustajat, suomenkieliset (FI)

EPSO/AST/32/06, hallintoavustajat, ranskankieliset (FR)

EPSO/AST/33/06, hallintoavustajat, italiankieliset (IT)

EPSO/AST/34/06, hallintoavustajat, hollanninkieliset (NL)

EPSO/AST/35/06, hallintoavustajat, portugalinkieliset (PT)

EPSO/AST/36/06, hallintoavustajat, ruotsinkieliset (SV)

ala: sihteeritehtävät

SISÄLLYS

Euroopan yhteisöjen henkilöstövalintatoimisto (EPSO) järjestää samanaikaisesti seuraavat avoimet kilpailut:

Hakijat voivat rekisteröityä vain yhteen kilpailuun ja yhdelle alalle. Valinta on tehtävä sähköisen rekisteröitymisen yhteydessä, eikä sitä ole mahdollista muuttaa rekisteröitymiselle asetetun määräpäivän jälkeen.

Jotta voitaisiin varmistaa yleisluonteisten tekstien sekä EPSOn ja hakijoiden keskenään vaihtamien viestien selkeys ja ymmärrettävyys, kutsut eri kokeisiin laaditaan ja kaikki yhteydenpito EPSOn ja hakijoiden välillä hoidetaan ainoastaan englannin, ranskan tai saksan kielellä.

Yhteydenpitokieleksi katsotaan hakijan toiseksi kieleksi valitsema kieli (ks. A jakson  II kohdan 2 alakohdan b alakohta).

A.   TYÖTEHTÄVIEN LUONNE, EDELLYTYKSET KILPAILUUN OSALLISTUMISELLE JA HAKIJOILLE ASETETUT VAATIMUKSET

Tämä avoin kilpailu järjestetään sihteeritehtävissä toimivien hallintoavustajien (AST1) palvelukseen ottamiseksi.

Kilpailun tarkoituksena on laatia varallaololuettelo, jonka avulla voidaan täyttää Euroopan unionin toimielimissä avoimina olevia virkoja.

Kilpailun läpäisseet hakijat kirjataan varallaololuetteloon seuraavasti:

I   TYÖTEHTÄVIEN LUONNE

Työtehtävien luonne ja taso edellyttävät seuraavanlaisten tehtävien hoitamista:

Toimielimet painottavat erityisesti hakijoiden kykyä ymmärtää erityyppisiä ja usein vaikeita kysymyksiä, reagoida nopeasti tilanteiden muutoksiin ja viestiä tehokkaasti. Hakijoiden on oltava aloitekykyisiä, luovia ja erittäin motivoituneita. Heidän on pystyttävä jatkuvaan intensiiviseen työskentelyyn sekä yksin että ryhmässä ja kyettävä sopeutumaan monikulttuuriseen työympäristöön. Hakijoiden on myös oltava kiinnostuneita kehittämään itseään ammatillisesti koko työuransa ajan.

II   EDELLYTYKSET KILPAILUUN OSALLISTUMISELLE JA HAKIJOILLE ASETETUT VAATIMUKSET

Kilpailu on avoin hakijoille, jotka täyttävät sähköisen rekisteröitymisen määräpäivänä (2) seuraavat vaatimukset:

1.   Tutkinnot ja todistukset sekä työkokemus

Hakijalla on oltava

Valintalautakunta ottaa huomioon eri maiden koulutusjärjestelmien rakenteelliset erot. Verkossa saatavilla olevan hakuoppaan liitteenä olevissa taulukoissa (3) (ks. EPSOn Internet-sivut) annetaan joitakin esimerkkejä vähimmäisvaatimuksena olevista tutkinnoista. Kilpailuilmoituksessa voidaan kuitenkin asettaa tiukempia ehtoja.

2.   Kielitaito

Kielitaito on ilmoitettava selkeästi sähköisessä rekisteröitymislomakkeessa (4)ja varsinaisessa hakemuksessa.

3.   Yleiset vaatimukset

B.   ALKUKARSINTAKOKEET

EPSOn järjestämät alkukarsintakokeet toimivat esivalintana, jonka läpäisseet saavat osallistua varsinaiseen kilpailuun.

EPSO järjestää alkukarsintakokeet kaikille hakijoille. Kokeet suoritetaan joko

1.   Alkukarsintakokeet ja niiden arvostelu

Kokeet a ja b suoritetaan englannin (EN), ranskan (FR) tai saksan (DE) kielellä sen mukaan, minkä kielen hakija on valinnut sähköisessä rekisteröitymislomakkeessa (ks. A jakson  II kohdan 2 alakohdan b alakohta). Tämä kieli ei saa kuitenkaan olla sama kuin pääkieli.

Vääristä vastauksista ei alkukarsintakokeissa anneta virhepisteitä.

Hakijoita, jotka ovat alkukarsintakokeiden perusteella eniten pisteitä saaneen hakijan joukossa (5) (ks. taulukko) ja jotka ovat saaneet molemmista kokeista vähintään vaaditun vähimmäispistemäärän, pyydetään täyttämään virallinen hakemuslomake varsinaiseen kilpailuun osallistumista varten.

Kun valintalautakunta on tutkinut hakemuksen ja on todettu, että kaikki kilpailuun osallistumista koskevat edellytykset täyttyvät, hakija kutsutaan käytännön kokeisiin ja suulliseen kokeeseen.

2.   Alkukarsintakokeet järjestetään EPSOn valinnan mukaan seuraavasti: aika ja paikka

C.   VARSINAISET KOKEET

1.   Tietokoneella tehtävät käytännön kokeet ja niiden arvostelu

Hakijat saavat käyttöönsä Euroopan työmarkkinoilla yleisesti käytettävän standardinäppäimistön (6).

2.   Suullinen koe ja sen arvostelu

3.   Käytännön kokeiden ja suullisen kokeen aika ja paikka

Nämä kokeet pidetään yleensä Brysselissä samana päivänä.

4.   Kirjaaminen varallaololuetteloihin

Valintalautakunta laatii kilpailukohtaiset varallaololuettelot niistä hakijoista (5) (ks. A jakso, varallaololuetteloon kirjattavien hakijoiden lukumäärä), jotka ovat saaneet eniten pisteitä käytännön kokeista ja suullisesta kokeesta ja jotka ovat saaneet vähintään vaaditun vähimmäispistemäärän jokaisesta yksittäisestä kokeesta. Varallaololuettelo jaetaan hakijoiden saamien pisteiden perusteella enintään neljään ryhmään, joissa hakijat luetellaan aakkosjärjestyksessä.

Varallaololuettelot ja niiden voimassaolon päättymispäivä julkaistaan (7)Euroopan unionin virallisessa lehdessä ja EPSOn Internet-sivuilla (8).

D.   HAKEMINEN

Hakijoita pyydetään tutustumaan EPSOn Internet-sivuilla (3) julkaistuun hakuoppaaseen (8). Siinä annetaan yksityiskohtaisia tietoja hakemuksen tekemisestä.

1.   EPSO-kansion luominen / sähköinen rekisteröityminen

Hakijan on ennen rekisteröitymistään varmistettava, että hän täyttää kaikki kilpailuun osallistumista koskevat edellytykset.

Hakijan on rekisteröidyttävä EPSOn Internet-sivujen (8) kautta noudattaen sivuilla olevia menettelyn eri vaiheita koskevia ohjeita.

Hakijan on täytettävä huolellisesti sähköinen rekisteröitymislomake ennen määräajan päättymistä (2). Rekisteröitymistä ei kannata jättää viime hetkeen, sillä linjojen ruuhkautuminen tai katkokset Internet-yhteydessä voivat johtaa siihen, että rekisteröityminen on uusittava, mikä ei enää ole mahdollista määräajan päättymisen jälkeen.

Kun hakija on saanut rekisteröitymisen päätökseen, näyttöruudulle ilmestyy rekisteröitymisnumero. Hakijan tulee säilyttää tämä rekisteröitymisnumero, sillä sitä käytetään myöhemmin hakemuksen viitteenä. Numeron vastaanottaminen on viimeinen vaihe rekisteröitymisessä ja tarkoittaa sitä, että syötetyt tiedot ovat tallentuneet.

Jos hakija ei saa rekisteröitymisnumeroa, rekisteröityminen ei ole onnistunut.

Hakijalla on oltava sähköpostiosoite, joka toimii rekisteröitymisen tunnisteena. Rekisteröitymisen yhteydessä on annettava tiedot ennen kaikkea A jakson  II kohdan 2 alakohdassa tarkoitetusta kielivalinnasta ja kilpailuun oikeuttavasta tutkinnosta (tutkinnon nimi, tutkinnon myöntänyt oppilaitos ja päivämäärä).

Tässä vaiheessa ei tarvitse lähettää mitään asiakirjoja. Hakijoita pyydetään myöhemmin lähettämään täydelliset hakemusasiakirjat (ks. D jakson  4 kohta).

Rekisteröityneet hakijat voivat seurata kilpailun etenemistä edellä mainituilla Internet-sivuilla (8) seuraamalla polkua ”Ongoing competitions / Laufende Auswahlverfahren / Concours en cours”.

Hakijat, joilla on sähköisen rekisteröitymislomakkeen täyttämisen estävä vamma, voivat pyytää paperilomaketta (9)mieluiten faksilla. Tämä lomake on täytettävä, allekirjoitettava ja lähetettävä kirjattuna kirjeenä viimeistään rekisteröitymisen päättymispäivänä (lähetysajankohdasta pidetään osoituksena postileimaa). Tämän jälkeen EPSOn ja hakijan välinen kirjeenvaihto käydään postitse.

Hakijan on ehdottomasti liitettävä rekisteröitymislomakkeeseensa toimivaltaisen tahon antama todistus vammastaan sekä vapaamuotoinen selvitys järjestelyistä, joita hän katsoo tarvitsevansa kokeisiin osallistumisen helpottamiseksi.

Rekisteröitymisen päättymispäivä on 7. syyskuuta 2006. Verkon välityksellä tapahtuva rekisteröityminen päättyy klo 12.00 Brysselin aikaa.

HUOM.

2.   Alkukarsintakokeet

Euroopan yhteisöjen henkilöstövalintatoimisto (EPSO) arvioi alustavasti hakijan osallistumiskelpoisuuden rekisteröitymislomakkeeseen merkittyjen tietojen perusteella. Alkukarsintakokeisiin kutsutaan hakijat, jotka täyttävät hakijoille asetetut yleiset vaatimukset (ks. A jakson  II kohdan 3 alakohta) ja jotka ovat vahvistaneet rekisteröitymisensä määräajassa. Kutsu alkukarsintakokeisiin ei kuitenkaan merkitse sitä, että hakijan osallistumiskelpoisuus olisi jo tarkistettu yksityiskohtaisesti.

3.   Kokeisiin kutsuminen

Alkukarsintakokeisiin kutsumisesta tiedotetaan ainoastaan EPSOn Internet-sivuilla (8). Hakijat voivat tutustua asiaa koskeviin tietoihin rekisteröitymisen yhteydessä valitsemallaan käyttäjätunnuksella ja salasanalla. Hakijoiden on huolehdittava siitä, että EPSO-kansiossa olevat posti- ja sähköpostiosoitteet ovat ajan tasalla.

Hakijoiden on seurattava kilpailun etenemistä ja varmistettava, että heitä koskevat EPSO-kansion tiedot ovat oikeita kussakin kilpailuvaiheessa. Hakijoita, jotka eivät pysty tarkistamaan itseään koskevia tietoja, pyydetään ilmoittamaan asiasta viipymättä EPSO:lle sähköpostitse (10).

4.   Virallinen hakemus

Alkukarsintakokeissa parhaiten menestyneitä hakijoita pyydetään tulostamaan ja täyttämään EPSOn Internet-sivuilla (8) hakijan EPSO-kansiossa oleva hakemuslomake. Hakemus on lähetettävä ennen määräajan päättymistä (11).

Hakemuksen liitteet

Hakemuslomakkeessa on selostettava tarkasti hakijan kansalaisuus ja opinnot. Hakemukseen on liitettävä seuraavat asiakirjat:

Hakijoiden on lähetettävä näistä asiakirjoista vain valokopiot, joita ei tarvitse todistaa oikeiksi. Paperitulosteita Internet-sivuista ja/tai osoitteita Internet-sivuille talletettuihin asiakirjoihin ei hyväksytä tässä tarkoitetuiksi asiakirjoiksi.

Hakemus on täytettävä kokonaisuudessaan, eikä siinä saa viitata aiempien hakujen yhteydessä lähetettyihin hakemuksiin tai niiden liiteasiakirjoihin. Hakemuksiin liitettyjä asiakirjoja ei palauteta hakijoille.

Allekirjoitus ja lähettäminen

Hakemuslomakkeen on oltava asianmukaisesti täytetty ja ALLEKIRJOITETTU. Se on lähetettävä kaikkine todistusjäljennöksineen kirjattuna lähetyksenä ennen määräajan päättymistä (11)(mistä pidetään osoituksena postileimaa) seuraavaan osoitteeseen:

Hakemusten käsittely

Valintalautakunta tutkii niiden hakijoiden hakemukset, jotka ovat saaneet eniten pisteitä alkukarsintakokeista yhteensä ja vähintään vaaditun vähimmäispistemäärän kustakin yksittäisestä kokeesta. Valintalautakunta varmistaa, että kyseiset hakijat täyttävät tämän kilpailuilmoituksen A jakson II kohdan 1 ja 2 alakohdassa tarkoitetut edellytykset.

Valintalautakunta kutsuu käytännön kokeisiin ja suulliseen kokeeseen hakijat, jotka täyttävät kaikki A jakson  II kohdassa tarkoitetut kilpailuun osallistumista koskevat edellytykset.

Hakija hylätään, jos

TARPEELLISIA HAKEMUSASIAKIRJOJA JA TODISTUKSIA EI VOI KORVATA ANSIOLUETTELOLLA.

5.   Varallaololuettelojen laatiminen

Varallaololuetteloihin kirjataan parhaiten menestyneet hakijat (ks. C jakson 4 kohta).

6.   Jos kilpailun jossakin vaiheessa todetaan, etteivät sähköisessä rekisteröitymislomakkeessa tai hakemuksessa annetut tiedot pidä paikkaansa, hakijan hyväksyminen kilpailuun mitätöidään.

7.   Hallinnollisen työn helpottamiseksi hakemusta koskevassa kirjeenvaihdossa ON AINA MAINITTAVA ALKUPERÄISESSÄ HAKEMUKSESSA KÄYTETTY HAKIJAN NIMI, KILPAILUN NUMERO, HAKIJAN PÄÄKIELI JA SÄHKÖISEN REKISTERÖITYMISEN YHTEYDESSÄ SAATU VIITENUMERO.

E.   YLEISTÄ

1.   Yhtäläiset mahdollisuudet

Euroopan unionin toimielimet noudattavat tasa-arvopolitiikkaa. Kilpailuun voivat osallistua kaikki hakijat sukupuolesta, rodusta, ihonväristä, etnisestä tai sosiaalisesta alkuperästä, geneettisistä ominaisuuksista, kielestä, uskonnosta tai vakaumuksesta, poliittisista tai muista mielipiteistä, kansalliseen vähemmistöön kuulumisesta, omaisuudesta, syntyperästä, vammaisuudesta, iästä tai sukupuolisesta suuntautuneisuudesta riippumatta.

2.   Valintalautakunta

Jokaista kilpailua varten nimetään valintalautakunta. Valintalautakunta muodostuu toimielinten ja niiden henkilöstökomitean edustajista. Valintalautakunnan jäsenten nimet julkaistaan EPSOn Internet-sivuilla (8) noin kaksi viikkoa ennen kokeita.

Hakijat eivät saa ottaa suoraan eivätkä välillisesti yhteyttä valintalautakunnan jäseniin. Jos hakija rikkoo tätä sääntöä, valintalautakunta arvioi, onko hakija suljettava pois kilpailusta.

Euroopan yhteisöjen henkilöstövalintatoimisto (EPSO) hoitaa yhteydenpidon hakijoihin kilpailun loppuun saakka.

3.   Alustava aikataulu

Kilpailumenettely kestää hakijoiden ja järjestettävien käytännön kokeiden ja suullisten kokeiden lukumäärästä riippuen noin yhdeksän kuukautta rekisteröitymisen vahvistuspäivästä.

Kaikki asiaa koskevat tiedot ovat saatavilla EPSOn Internet-sivuilla (8).

4.   Hakijoiden pyynnöt saada tutustua itseään koskeviin tietoihin

Hakijoilla on jäljempänä vahvistetuin edellytyksin oikeus tutustua hakumenettelyn yhteydessä tiettyihin heitä itseään välittömästi koskeviin tietoihin. EPSO voi antaa hakijalle tämän pyynnöstä lisätietoja kilpailuun osallistumisesta. Tietoihin tutustumista koskevat pyynnöt on osoitettava EPSO:lle kirjallisesti yhden kuukauden kuluessa kilpailun tulosten ilmoittamisesta. EPSO antaa vastauksensa yhden kuukauden kuluessa pyynnön vastaanottamisesta. Pyyntöjen käsittelyssä otetaan huomioon henkilöstösäännöissä (liitteessä III oleva 6 artikla) vahvistettu valintalautakuntien työskentelyn salainen luonne ja noudatetaan ohjeita, jotka koskevat yksityisyyden suojaa henkilötietojen käsittelyssä. Esimerkkejä tiedoista, jotka voidaan antaa, on hakuoppaan III osaston 2 kohdassa.

5.   Uudelleenkäsittelypyynnöt — muutoksenhakukeinot — Euroopan oikeusasiamiehelle tehtävät kantelut

Ks. liite.

6.   Palvelukseen ottaminen

Varallaololuetteloon kirjattuja hakijoita otetaan palvelukseen virkamiehiksi — aluksi koeajalla — sitä mukaa kuin Brysselissä, Luxemburgissa tai muualla sijaitseviin Euroopan unionin toimielinten yksiköihin tarvitaan lisää henkilöstöä.

Kilpailun läpäisseen hakijan, joka on kirjattu varallaololuetteloon ja jolle tarjotaan virkaa, on myöhemmin esitettävä kaikkien vaadittujen asiakirjojen ja erityisesti tutkintotodistusten alkuperäiskappaleet niiden aitouden todistamiseksi.

Palvelukseen ottaminen tapahtuu henkilöstöön sovellettavien määräysten ja käytettävissä olevien talousarviomäärärahojen mukaan.

Joissakin tapauksissa työtehtävän luonne on sellainen, että kilpailun läpäisseelle hakijalle voidaan tarjota aluksi väliaikaista työsopimusta. Tällaisessa tapauksessa hänen nimensä pidetään edelleen varallaololuettelossa.

Euroopan yhteisöjen virkamiehiin sovellettavien henkilöstösääntöjen 29 artiklan 1 kohdan b alakohdan mukaan virkamies voi milloin tahansa uransa aikana pyytää siirtoa toiseen toimielimeen tai virastoon. Hakijoiden on syytä kuitenkin huomata, että yksikön edun vuoksi uusien palvelukseen otettujen virkamiesten siirrot ensimmäisten kolmen palvelusvuoden aikana ovat mahdollisia ainoastaan asianmukaisesti perustelluissa poikkeustapauksissa ja jokaisesta yksittäistapauksesta on sovittava erikseen siirron osapuolina olevien toimielinten tai virastojen kesken.

7.   Eläkkeet

Henkilöstösääntöjen mukaan virkamiesten eläkkeellesiirtymisikä voi olla

8.   Palkkaluokka

Hallintoavustajien varallaololuettelo koskee palkkaluokkaa AST1.

9.   Palkka

Peruskuukausipalkka oli 1. tammikuuta 2006:

palkkaluokan AST1 ensimmäisen palkkatason mukaisesti 2 393,13 euroa.

10.   Henkilötietojen suojaaminen

EPSO huolehtii kilpailun järjestäjänä siitä, että hakijoiden henkilötietoja käsitellään yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 (EYVL L 8, 12.1.2001, s. 1) mukaisesti kiinnittäen erityisesti huomiota tietojen luottamuksellisuuteen ja tietoturvaan.

----

(1)  Euroopan unionin toimielimet noudattavat tasa-arvopolitiikkaa. Kilpailuun voivat osallistua kaikki hakijat sukupuolesta, rodusta, ihonväristä, etnisestä tai sosiaalisesta alkuperästä, geneettisistä ominaisuuksista, kielestä, uskonnosta tai vakaumuksesta, poliittisista tai muista mielipiteistä, kansalliseen vähemmistöön kuulumisesta, omaisuudesta, syntyperästä, vammaisuudesta, iästä tai sukupuolisesta suuntautuneisuudesta riippumatta.

(2)Viimeistään 7. syyskuuta 2006 klo 12.00 Brysselin aikaa.

(3)  http://europa.eu/epso/on-line-applications/guide_fi.htm.

(4)  Käytännön syistä lomake on saatavilla ainoastaan englannin, ranskan ja saksan kielellä.

(5)  Jos useampi hakija on saanut saman pistemäärän, joka oikeuttaa viimeiselle hyväksytylle sijalle, valintalautakunta hyväksyy kaikki kyseiset hakijat.

(6)  Hakijoille ilmoitetaan käytännön kokeen kutsussa yksityiskohtaiset tiedot heidän käyttöönsä annettavasta näppäimistöstä.

(7)  Hakijan nimenomaisesta pyynnöstä hänen nimeään ei julkaista.

(8)  http://europa.eu/epso.

(9)  EPSO — Info-recrutement, Avenue de Cortenbergh 80, 4/17, B-1049 Bruxelles. Faksi: (32-2) 295 74 88.

(10)  Sähköpostiosoite: epso-AST-..-06@ec.europa.eu (ilmoita valitun kilpailun numero).

(11)  Määräaika ilmoitetaan hakijan EPSO-kansiossa hyvissä ajoin.

----

LIITE

UUDELLEENKÄSITTELYPYYNNÖT — MUUTOKSENHAKUKEINOT — EUROOPAN OIKEUSASIAMIEHELLE TEHTÄVÄT KANTELUT

Hakijat, jotka katsovat kärsineensä jossakin kilpailun vaiheessa vääryyttä jonkin päätöksen johdosta, voivat turvautua seuraaviin keinoihin:

----